vāgvaí viśvákarmá 'rṣirvācā hī̀daṃ sárvaṃ kr̥taṃ tásmādvā́gviśvákarmá 'rṣiḥ prajā́patigr̥hītayā tvayéti prajā́patisr̥ṣṭayā tvayétyetadvā́caṃ gr̥hṇāmi prajā́bhya íti vā́camupáriṣṭātprā́pādayata nānópadadhāti yé nānākāmā́ vāci tāṃstáddadhāti sakŕ̥tsādayatyékāṃ tadvā́caṃ karotyátha yannā́nā sādáyedvā́caṃ ha víchindyā́tsaiṣā́ trivr̥díṣṭakā tásyokto bándhuḥ